La trajectòria de Monika Buch, exposada des d'este dimecres a la Casa Municipal de Cultura
04 de març 2019

![](/media/oocpunj5/011_c_monika-buch-1000x667.jpg)  
  
​L'exposició de l'obra artística de Monika Buch, que fa un repàs des de 1959 a 2018, s'inaugurarà este dimecres a les 19 hores a la Casa Municipal de Cultura del Port de Sagunt. La mostra es podrà visitar fins al 29 de març de dilluns a divendres de 10 a 13 hores i de 16 a 21 hores.

  

La trajectòria de Monika Buch no és lineal. Pren i reprén idees anteriors per a continuar progressant en les seues investigacions i en els resultats plàstics que d'elles deriven.

  

Les 120 obres que componen l'exposició s'han agrupat en set apartats: formació, les obres lineals amb la geometria en estat pur, un altre amb les modulars i la repetició, les obres òptic-cinètiques que pretenen portar el moviment a la bidimensionalitat, les casuals, i, finalment, la denominada investigació, on veurem peces l'experimentació de les quals reitera al llarg del temps.

  

Monika Buch, de família procedent d'Alemanya, va nàixer a València el 5 de març de 1936. Els seus treballs es caracteritzen per l'estudi de la interrelació de formes i colors, l'aplicació de progressions de colors en matisos fins combinats amb estructures geomètriques i l'interés per la seua percepció.​

​  

​

*   [](http://www.facebook.com/sharer.php?u=https://aytosagunto.es/va/actualitat/la-trajectoria-de-monika-buch-exposada-des-d-este-dimecres-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/la-trajectoria-de-monika-buch-exposada-des-d-este-dimecres-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-trajectoria-de-monika-buch-exposada-des-d-este-dimecres-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/la-trajectoria-de-monika-buch-exposada-des-d-este-dimecres-a-la-casa-municipal-de-cultura/)